(návrh)


VYHLÁŠKA
Ministerstva školstva, výskumu, vývoja a mládeže Slovenskej republiky 
z ... 2026
o výchovných zariadeniach


Ministerstvo školstva, výskumu, vývoja a mládeže Slovenskej republiky podľa § 128 zákona č. 245/2008 Z. z. o výchove a vzdelávaní a o zmene a doplnení niektorých zákonov (školský zákon) v znení neskorších predpisov ustanovuje:


§ 1
Vnútorné členenie

(1)  Diagnostické centrum zabezpečuje vnútornú diferenciáciu umiestnených detí s cieľom vytvoriť podmienky pre komplexnú  odbornú diagnostiku ich osobného vývinu, správania, výchovno-vzdelávacích potrieb a sociálneho fungovania.

(2) V diagnostickom centre sa môžu na účely diagnostiky uskutočňovať skupinové formy alebo individuálne  formy odbornej činnosti s dieťaťom na účely vypracovania komplexnej diagnostickej správy a odporúčania na ďalšie opatrenia v oblasti výchovy, vzdelávania alebo reedukácie. 

(3) Reedukačné centrum zabezpečuje vnútornú diferenciáciu umiestnených detí s cieľom účinnej reedukácie, resocializácie a prípravy na ich začlenenie do prirodzeného prostredia.

(4) Vnútorná diferenciácia v reedukačnom centre na výchovné skupiny sa vykonáva podľa veku, pohlavia a záverov diagnostických správ so zohľadnením individuálnych potrieb a miery adaptácie dieťaťa. 

§ 2
Prijímanie, zaradenie a ukončenie pobytu dieťaťa

(1) Záznam o prijatí dieťaťa do výchovného zariadenia sa zakladá do osobného spisu dieťaťa.

(2) Zaradenie sa vykonáva na základe odporúčaní odborných zamestnancov, ktoré zohľadňujú individuálne potreby a mieru adaptácie dieťaťa.

(3) Záznam o preradení dieťaťa medzi výchovnými skupinami reedukačného centra sa vyhotovuje podľa vzoru, ktorý je uvedený v prílohe č. 1; záznam sa zakladá do osobného spisu dieťaťa. Pri preradení sa aktualizuje individuálny reedukačný program.

(4) Pri ukončení pobytu sa vypracúva správa o pobyte, ktorá obsahuje odporúčania pre ďalšiu prácu s dieťaťom pre príslušnú školu, zariadenie poradenstva a prevencie, rodičov, inú fyzickú osobu než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu, poručníka alebo opatrovníka (ďalej len „zákonný zástupca“) alebo pre orgán sociálnoprávnej ochrany detí a sociálnej kurately. Ak ide o pobyt v diagnostickom centre, správa o pobyte obsahuje aj odporúčania pre reedukačné centrum.

(5) Ak ide o pobyt na žiadosť zákonného zástupcu, správa o pobyte sa vypracúva po predchádzajúcom písomnom súhlase zákonného zástupcu.  

§ 3
Postup pri nedovolenom pobyte mimo výchovného zariadenia

(1) Odchod dieťaťa z výchovného zariadenia bez súhlasu riaditeľa sa považuje za nedovolený pobyt.

(2) Nedovolený pobyt dieťaťa, ktoré bolo do výchovného zariadenia umiestnené na základe 
a) [bookmark: _Hlk225497315]rozhodnutia súdu, oznamuje výchovné zariadenie bezodkladne najbližšiemu útvaru Policajného zboru, súdu, ktorý rozhodol o umiestnení dieťaťa do výchovného zariadenia, prokuratúre, zákonnému zástupcovi alebo centru pre deti a rodiny a orgánu sociálnoprávnej ochrany detí a sociálnej kurately príslušného podľa trvalého pobytu dieťaťa, 
b) žiadosti zákonného zástupcu, oznamuje výchovné zariadenie bezodkladne najbližšiemu útvaru Policajného zboru a zákonnému zástupcovi.

(3) Ak sa dieťa, ktoré bolo do výchovného zariadenia umiestnené na základe rozhodnutia súdu, do  výchovného zariadenia pri nedovolenom pobyte nevráti dobrovoľne, výchovné zariadenie zabezpečí jeho návrat.

(4) Záznam o nedovolenom pobyte sa vyhotovuje podľa vzoru, ktorý je uvedený v prílohe č. 2; záznam sa zakladá do osobného spisu dieťaťa.

§ 4
Personálne zabezpečenie vo výchovných zariadeniach 

(1) Počet zamestnancov výchovného zariadenia sa určuje podľa výkonov, ktoré sa vo výchovnom zariadení poskytujú a potrieb detí; ak ide o reedukačné centrum, aj podľa režimu výchovných skupín. 

(2) Najnižší počet zamestnancov vo výchovnom zariadení je uvedený v prílohe č. 3.

§ 5
Výška vreckového

(1) Výška vreckového dieťaťa, ktoré je umiestnené vo výchovnom zariadení na základe súdneho rozhodnutia je mesačne vo výške
a) 8 % sumy životného minima pre nezaopatrené dieťa, ak ide o dieťa od dovŕšenia 6 rokov veku do dovŕšenia 10 rokov veku,
b) 12 % sumy životného minima pre nezaopatrené dieťa, ak ide o dieťa od dovŕšenia 10 rokov do dovŕšenia 15 rokov veku,
c) 30 % sumy životného minima pre nezaopatrené dieťa, ak ide o dieťa od dovŕšenia 15 rokov veku.

(2) Výška vreckového vychádza z hodnotenia dieťaťa, pri ktorom sa zohľadňujú najmä plnenie školskej dochádzky a porušovanie vnútorných predpisov výchovného zariadenia.

(3) Na základe hodnotenia dieťaťa je možné výšku vreckového na príslušný mesiac zvýšiť až do 50 % sumy životného minima pre nezaopatrené dieťa.

(4) Výška vreckového na príslušný mesiac sa znižuje o pomernú časť príspevku na stravu, poskytovaného počas povoleného pobytu mimo výchovného zariadenia, ak pobyt trval kratší čas, ako počet dní, na ktorý bol dieťaťu povolený. 

§ 6
Záchytná miestnosť a ochranná miestnosť

(1) Ochrannú miestnosť v reedukačnom centre možno využiť aj ako záchytná miestnosť.

(2) Počas pobytu dieťaťa v záchytnej miestnosti alebo v ochrannej miestnosti sa dieťaťu podľa potreby zabezpečuje zdravotná starostlivosť. 

(3) Starostlivosť o dieťa v záchytnej miestnosti alebo v ochrannej miestnosti zabezpečuje zamestnanec určený riaditeľom. 

(4) Záznam o pobyte v záchytnej miestnosti alebo v ochrannej miestnosti sa vyhotovuje podľa vzoru, ktorý je uvedený v prílohe č. 4; záznam sa zakladá do osobného spisu dieťaťa.

(5) Záchytná miestnosť alebo ochranná miestnosť má podlahovú plochu najmenej 8 m2, výšku najmenej 2,5 m a najviac 3 m a má
a) posteľ, stôl a sedadlo pripevnené k podlahe,
b) zabudované WC s nádržou na vodu umiestnenou mimo miestnosti, 
c) zdroj pitnej vody,
d) osvetlenie miestnosti s ovládaním mimo miestnosti,
e) ľahko umývateľnú a pevne upevnenú podlahovú krytinu,
f) vykurovanie, ktoré zabezpečí teplotu najmenej 21 °C,
g) okno s vetraním chránené proti rozbitiu.

(6) V jednej záchytnej miestnosti alebo ochrannej miestnosti môže byť v rovnakom čase umiestnené len jedno dieťa.

§ 7
Zrušovacie ustanovenie

Zrušuje sa vyhláška Ministerstva školstva Slovenskej republiky č. 323/2008 Z. z. o špeciálnych výchovných zariadeniach v znení vyhlášky č. 542/2021 Z. z.




§ 8
Účinnosť

Táto vyhláška nadobúda účinnosť 1. januára 2027.




minister


Príloha č. 1
k vyhláške č. .../2026 Z. z.

ZÁZNAM O PRERADENÍ DIEŤAŤA MEDZI VÝCHOVNÝMI SKUPINAMI

1. Identifikačné údaje dieťaťa
	Meno a priezvisko:
	

	Dátum narodenia:
	

	Výchovná skupina:
	

	Dátum prijatia do reedukačného centra:
	

	Dátum a číslo rozhodnutia súdu:
	

	Dátum žiadosti zákonného zástupcu:
	


2. Návrh odborných zamestnancov reedukačného centra
	Predkladateľ návrhu (meno, priezvisko, funkcia):
	

	Výchovná skupina, do ktorej má byť dieťa preradené:
	

	Odborní zamestnanci, ktorí sa zúčastnili posúdenia:
	

	Odôvodnenie návrhu (stručne a vecne):
	




	Navrhovaný termín preradenia:
	

	Podpisy odborných zamestnancov:
	




3. Vyjadrenie zariadenia poradenstva a prevencie
	Názov a adresa zariadenia:
	

	Odborný zamestnanec (meno, priezvisko, funkcia):
	

	Vyjadrenie k návrhu (vrátane odporúčaní):
	




	Podpis odborného zamestnanca, dátum:
	


4. Záver riaditeľa výchovného zariadenia
	
☐ Preradenie schvaľujem
☐ Preradenie neschvaľujem


	Odôvodnenie (pri neschválení):




	Meno a priezvisko riaditeľa: _____________________ Podpis: __________________
Dátum: __________


5. Záznam o vykonaní preradenia a informovaní 
	Informovaní
	☐ súd  ☐ zákonný zástupca   ☐ lekár   ☐orgán sociálnoprávnej ochrany detí a sociálnej kurately

	Dátum preradenia:
	

	Zodpovedná osoba:
	

	Dátum, čas a spôsob informovania (osobne / telefonicky / písomne):
	

	Podpis osoby, ktorá informovala:
	






 Príloha č. 2
k vyhláške č. .../2026 Z. z.

ZÁZNAM O NEDOVOLENOM POBYTE DIEŤAŤA

	Názov výchovného zariadenia, v ktorom je dieťa prijaté na pobyt:
	

	Meno a priezvisko dieťaťa:
	

	Dátum narodenia:
	

	Dátum a čas zistenia nedovoleného pobytu:
	

	Predpokladané miesto nedovoleného pobytu:
	

	Opis oblečenia dieťaťa v čase začiatku nedovoleného pobytu:
	

	Opis situácie a okolností:
	




	Prijaté opatrenia:
	




	Informovaní:
	☐ policajný zbor ☐ orgán sociálnoprávnej ochrany detí a sociálnej kurately ☐ zariadenie poradenstva a prevencie ☐ súd  ☐ prokurátor 

	Dátum, čas a spôsob informovania (osobne / telefonicky / písomne):
	

	Adresa trvalého pobytu zákonných zástupcov alebo ak majú prechodný pobyt, aj adresa prechodného pobytu:
	

	Telefonický kontakt zákonných zástupcov:
	

	Meno a podpis zodpovedného zamestnanca:
	

	Dátum vyhotovenia záznamu:
	






Príloha č. 3
k vyhláške č. .../2026 Z. z.

NAJNIŽŠÍ POČET ZAMESTNANCOV VO VÝCHOVNOM ZARIADENÍ

	Zamestnanec
	Diagnostické centrum
	Reedukačné centrum
	Reedukačné centrum
s voľným režimom
	Reedukačné centrum
so zvýšenou starostlivosťou
	Reedukačné centrum 
s uzatvoreným režimom

	Vedenie výchovného zariadenia 
	
	
	
	
	

	Riaditeľ
	1
	1
	1
	1
	1

	Zástupca riaditeľa
	1
	1
	1
	1
	1

	Vedúci vychovávateľ
	1
	1
	1
	1
	1

	Hlavný majster odbornej výchovy
	0
	1
	1
	1
	1

	Vychovávateľ
	12
	12
	12
	12
	12

	Pedagogickí zamestnanci
	
	
	
	
	

	Učiteľ 
	7
	6
	6
	6
	6

	Majster odbornej výchovy
	0
	5
	5
	5
	5

	Pedagogický asistent
	1
	1
	1
	1
	1

	Školský špeciálny pedagóg
	2
	1
	1
	2
	2

	Odborní zamestnanci
	
	
	
	
	

	Psychológ
	4
	2
	2
	2
	3

	Liečebný pedagóg
	2
	1
	1
	1
	1

	Sociálny pedagóg
	2
	1
	1
	1
	1

	Špeciálny pedagóg
	2
	1
	1
	1
	1

	Ďalší zamestnanci
	
	
	
	
	

	Nočný asistent *)
	8
	8
	8
	10
	12

	Denný  asistent
	2
	1
	1
	2
	2

	Sociálny pracovník
	1
	1
	1
	1
	1

	Zdravotnícky pracovník
	1
	1
	1
	1
	1

	Lekár
	0,5
	0,5
	0,5
	0,5
	0,5

	Administratívny zamestnanec**)
	0,5
	0,5
	0,5
	0,5
	0,5

	Skladník**) 
	0,5
	0,5
	0,5
	0,5
	0,5

	Hospodár**)
	1
	1
	1
	1
	1

	Mzdový účtovník/personalista**)
	1
	1
	1
	1
	1

	Účtovník 
	1
	1
	1
	1
	1

	Ručný práč**)
	0,5
	0,5
	0,5
	0,5
	0,5

	Krajčír**)
	0,5
	0,5
	0,5
	0,5
	0,5

	Vedúca školskej jedálne
	1
	1
	1
	1
	1

	Kuchár
	4
	4
	4
	4
	4

	Upratovačka**)
	2
	2
	2
	2
	2

	Údržbár – kurič**)
	1
	1
	1
	1
	1

	Školník**)
	0,5
	0,5
	0,5
	0,5
	0,5

	Vodič**)
	0,5
	0,5
	0,5
	0,5
	0,5


Počet zamestnancov sa vzťahuje na šesť diagnostických skupín alebo výchovných skupín. Pri inom počte výchovných skupín sa počet zamestnancov vypočíta pomerne.
*) Počet nočných asistentov sa určuje na základe architektonického riešenia výchovného zariadenia. Na jednu výchovnú skupinu umiestnenú samostatne na jednom poschodí alebo v jednej stavebnej časti budovy pripadajú dvaja noční asistenti.
**) Zamestnanci, ktorí nesúvisia s výchovno-vzdelávacou činnosťou, psychologickou alebo zdravotnou starostlivosťou o deti, sa zaraďujú s ohľadom na charakter výchovného zariadenia, jeho vybavenie a organizáciu.

Príloha č. 4
k vyhláške č. .../2026 Z. z.

ZÁZNAM O UMIESTNENÍ DIEŤAŤA DO ZÁCHYTNEJ MIESTNOSTI ALEBO DO OCHRANNEJ MIESTNOSTI

Názov výchovného zariadenia: ____________________________   Dátum: ____________
1. Identifikačné údaje dieťaťa
	Meno a priezvisko:
	____________________________________________

	Dátum narodenia:
	____________________________________________

	Výchovná skupina alebo diagnostická skupina:
	____________________________________________


2. Dôvod umiestnenia
	Dôvod:
	____________________________________________ (napr. agresívne správanie, ohrozenie seba alebo iných)

	Popis správania:
	____________________________________________ (stručne a vecne)

	Použité opatrenia:
	____________________________________________ (napr. upokojenie, asistovaný presun)


3. Priebeh umiestnenia
	Čas umiestnenia:
	od ________ do ________

	Meno a priezvisko zamestnanca, ktorý vykonal umiestnenie:
	____________________________________________ (vyplní vedúci zmeny)

	Mená a priezviská prítomných zamestnancov:
	____________________________________________

	Správanie dieťaťa počas pobytu:
	____________________________________________

	Kontroly (čas, meno a priezvisko zamestnanca, ktorý vykonal kontrolu, zistenia):
	____________________________________________


4. Ukončenie umiestnenia
	Čas ukončenia:
	________

	Meno a priezvisko zamestnanca, ktorý umiestnenie ukončil:
	____________________________________________

	Stav dieťaťa po ukončení:
	____________________________________________

	Meno a priezvisko zdravotníckeho pracovníka, ak bol prítomný, a jeho zistenia:
	____________________________________________


5. Oznámenia a podpisy
	Informovaní:
	☐ riaditeľ   ☐ zákonný zástupca   ☐ orgán sociálnoprávnej ochrany detí a sociálnej kurately☐ iné osoby: __________

	Vyhotovil (meno, priezvisko, podpis):
	____________________________________________

	Schválil (meno, priezvisko, podpis):
	____________________________________________

	Podpis dieťaťa (ak je možné):
	____________________________________________




